BOLIGFORENINGEN MALTEVANG

Referat af bestyrelsesmøde tirsdag den 5. december 2023 hos Dorte.

Tilstede: Irene (S40), Benny (M29), Klavs (M11, Kasserer), Dorte (S34, Referent)

Dagsorden:

1. Valg af referent

2. Gennemgang af økonomi

3. Affaldsspørgsmål

4. Forslag til tilbygning

5. Eventuelt

Ad. 1. Dorte meldte sig som referent.

Ad. 2. Klavs gennemgik kort foreningens økonomi. Vi begynder nu at få de penge tilbage fra SKAT, vi tidligere har indbetalt forud, for at undgå strafrenter.

I forbindelse med salg af bolig, er det lovpligtigt, at ejendomsmægler retter henvendelse til grundejerforeningen. Dels for at rekvirere vores vedtægter og dels for at få fastlagt, om der er gæld til foreningen i form af manglende kontingentindbetalinger. Denne ydelse koster 250,-, som indbetales til grundejerforeningen bankkonto og altså kan ses som en indtægt.

Ellers intet at bemærke til økonomien.

Ad. 3. Affaldssorteringen ved fælleshuset. Lotte i Maltevang 35 gør opmærksom på, at der sker fejlsortering af affald. Foreningen skal betale ekstra (omkring 1000,-) for at få tømt en beholder, som i første omgang ikke blev tømt, pga. fejlsorteret indhold, hvis/når renovationsmedarbejder opdager fejlsorteringen.

Generelt kan det siges, at består et emne af flere materialer, skal det sorteres som restaffald og altså ikke smides i containerne ved fælleshuset.

Og husk, gavepapir skal ikke i papiraffald, blisterpakninger skal ikke i metalaffald eller plastaffald, presenning med metalringe skal ikke i plastaffald – det skal alt sammen i restaffald.

Kirsten vil gentage sit opslag på Facebook om affaldssortering.

Ad. 4. Bestyrelsen havde fået tilsendt tegninger til en tilbygning, som vi gennemgik med grundejeren. Denne vender tilbage med revideret forslag.

Ad. 5. Der var intet til eventuelt.